Skieur d'or
Skieur d'or (Zelta slēpotājs) jeb Serge Lang Trophy ir Starptautiskās slēpošanas žurnālistu asociācijas (AIJS) balva, ar kuru apbalvo gada labāko kalnu slēpotāju. To piešķir žūrija, kas sastāv no starptautiskiem žurnālistiem — aptuveni 200 no aptuveni trīsdesmit valstīm. Šī trofeja tika izveidota 1963. gadā. Trīsreiz — 1964., 1990. un 2015. gadā — to piešķīra uzreiz diviem sportistiem. Ar četrām saņemtajām balvām līdz šim veiksmīgākie ir šveicietis Pirmins Curbrigens un austrietis Marsels Hiršers.